
privind aprobarea traseului drumului aferent obiectivului de investiţie
,,Amenajare drum de legătură între Calea Moșniței și DC149”
Traseul drumului propus pentru amenajare este situat în partea sud-estică a Municipiului Timișoara și va asigura legătura între trama stradală a Municipiului Timișoara și rețeaua de străzi și drumuri comunale din comuna Moșnița Nouă, satul Moșnița Veche

În urma dezvoltării imobiliare din zonele periurbane ale municipiului Timișoara, traficul de intrare / ieșire din oraș în zonele de penetrație a devenit foarte aglomerat în anumite periode ale zilei. Acest fenomen este întâlnit și în zona sud-estică a municipiului, unde în localitatea Moșnița au fost dezvoltate numeroase ansambluri rezidențiale. Ansamblurile rezidențiale cele mai intens dezvoltate sunt în zona de nord a localității Moșnița, între satul Moșnița Veche, Moșnița Nouă și limita administrativ-teritoarială (UAT) a Municipiului Timișoara.
Principala cale de intrare dinspre Lugoj – Buziaș în municipiul Timișoara este drumul județean DJ591 (Timișoara – Buziaș - Lugoj), care parcurge localitatea Moșnița Nouă dinspre est spre vest și se continuă cu Calea Buziașului până la intersecția rotoare din Piața Gheorghe Domășneanu. De la intrarea în municipiu drumul județean are un carosabil cu 4 benzi de circulație. Din Piața Gheorghe Domoșnean, circulația se continuă pe două artere majore - Calea Stan Vidrighin și Bulevardul Iosif Bulbuca precum și pe strada Mareșal Averescu. 

Având o singură cale de intrare majoră în municipiu, aglomerările produse conduc la numeroase inconveniente asupra participanților la trafic. În acest caz este necesară asigurarea unei legături alternative între municipiul Timișoara și localitatea Moșnița, în special spre zona de nord a localității Moșnița unde sunt cel mai intens dezvoltate zonele rezidențiale. Acest lucru este posibil prin amenajarea unei legaturi între Calea Mosnitei din municipiul Timișoara și drumul Comunal DC149 (Timisoara – Mosnita Veche - Bucovăț), denumit și Drumul Boilor.

Traseul studiat în prezentul proiect are ca origine Calea Moșniței din Municipiul Timișoara, la intersecție cu strada Albăstrelelor, ulterior traseul este condus spre est spre limita adminsitrativă a Municpiului Timișoara, punctul final al traseului fiind începutul drumului comunal DC149.

În acest sens se va putea asigura o legătură viabilă între zonele rezidențiale noi apărute în comuna Moșnița Nouă și rețeaua de străzi din municipiu. Traseul propus pentru amenajare are o lungime de aproximativ 1500m și începe pe Calea Moșniței la sfârșitul carosabilului amenajat al drumului. Tronsonul proiectat se va corela cu traseul de perspectivă a Centurii de ocolire Sud a municipiului Timișoara.


La întocmirea studiului de fezabilitate s-au propus două variante, dezvoltarea scenariilor s-a bazat pe realizarea a două variante de traseu posibile în zonă cu alegerea aceluiași tip de sistem rutier respectiv acelaș profil transversal tip. Acest lucru s-a realizat pentru a pune în balanță toți factori proiectați (tehnici, economici și de siguranță rutieră), în vederea alegerii scenariului oportun pentru investiție.

Astfel din punct de vedere planimetric ambele scenarii tratează prospectul stradal simetric, cu un carosabil cu lăţimea de 7,0m(2 x 3,5m), adiacent părții carosabile pe partea stânga și pe partea dreaptă se vor amenja zone verzi și spații de siguranță cu lațimea de 3,50m, la marginea prospectului se vor amenaja trotuare pietonale cu lațimea de 2,00m și piste pentru cicliști cu lățimea de 1,00m cu câte un sens de circulație pe fiecare parte a străzii. 

Din punct de vedere a traseului s-au studiat două variante de traseu ( Traseu Varianta A și traseu Varianta B) având ambele același punct de origine( Calea Moșniței) și același punct de destinație (DC149), existând doar abordări diferite ale parcursului traseului.


Studiului de Fezabilitate pentru obiectivul de investiţie ,,Amenajare drum de legătură între Calea Moșniței și DC149”, a fost întocmit de către SC Drum Proiectconsult SRL în conformitate cu contractul de prestări servicii nr. 328/23.12.2014.

Având în vedere cele prezentate supunem spre aprobare Consiliului Local una din variantele propuse (Varianta A sau Varianta B) pentru traseul drumului, prezentate în documentația aferentă obiectivului de investiţiei ,,Amenajare drum de legătură între Calea Moșniței și DC149”.

